Aston Martin DB2/4

Aston Martin DB2/4 (produsert 1953–57) var en sportsbil fra den britiske bilprodusenten Aston Martin. 

 DB2/4 saloon 

Den var basert på forgjengeren Aston Martin DB2, men hadde et nytt karosseri.  Den hadde også fått to bakseter samt bedre plass i høyden, og ble kalt en 2+2.  Baksetene kunne legges ned og gi et romslig bagasjerom, og bilen anses da som en Grand Tourer.DB2/4 Saloon fra astonmartins.com.

Motoren kom også fra DB2, en 2,6 liters rekkesekser som pumpet ut 105 hestekrefter.  Varianten Vantage hadde 125 hestekrefter.  I løpet av 1954 ble den erstattet med en 2,9 liters motor som ga 140 hestekrefter.

Selve chassiset ble bygd i Meltham Hill nær Huddersfield, mens det var Mulliner i Birmingham som bygde karosseriet.  Etterhvert ble produksjonen lagt til hovedsetet i Feltham.

Det ble laget 451 eksemplarer.  102 av disse var drophead coupe (DHC), altså uten tak.

 DB2/4 Mark II saloon 
Mark II ble introdusert i oktober 1955, og hadde blant annet endrede halefinner, nye hovedlykter og flere kromdetaljer.  En variant av motoren kunne fås med 165 hestekrefter. Karosseriet ble bygget av Tickford.  

Den ble bygget i 199 eksemplarer.DB2/4 Mark II saloon fra astonmartins.com.  Av disse var 34 såkalt fixed head coupe (FHC) som manglet de to baksetene.DB2/4 Mark II Fixedhead Coupe i astonmartins.com. mens kun 19 var drophead coupe (DHC) som manglet både baksete og tak.DB2/4 Mark II Drophead Coupe fra astonmartins.com

 Referanser 

Kategori:Sportsbiler
DB2/4
Kategori:Bilmodeller introdusert i 1953